Mye av den eldste bebyggelsen på Melkeplassen kom til under andre verdenskrig, og er en del av leiren som tyskerne kalte (= ubåt-støttepunkt leir Prien), oppkalt etter Günther Prien. Leiren hadde kapasitet til å huse 1.500 mann. Den var svært moderne og avansert, med god standard. Langs Øvre Fyllingsveien er det fremdeles mange bolighus som opprinnelig var kaserner for tyske ubåtmannskaper mens de var i land, når ubåtene var inne til reparasjon og utrustning ved ubåtbunkeren på Laksevåg. Huset i Willy Walentinsens vei 34 er tidligere offisersmesse for tysk befal.